LATVIJAS REPUBLIKAS MINISTRU KABINETS

2019.gada Rīkojums Nr.\_\_\_\_

Rīgā (prot. Nr.\_\_\_\_\_)

**Par valsts īpašuma objekta** **Sila ielā 7, Babītē, Babītes pagastā, Babītes novadā, nodošanu privatizācijai**

1. Saskaņā ar Zemes pārvaldības likuma 17. panta piekto daļu, likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 4.1 panta pirmās daļas 1. punktu un Ministru kabineta 2016. gada 29. marta noteikumu Nr. 190 "Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību" 2. punktu izņemt no rezerves zemes fonda valstij piekrītošo zemes vienību (zemes vienības kadastra apzīmējums 8048 004 0494) un saskaņā ar likuma "Par valsts un pašvaldību īpašuma objektu privatizāciju" 12. panta ceturto daļu, 66. panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6. panta otro daļu nodot to privatizācijai.
2. Saskaņā ar likuma "Par valsts un pašvaldību īpašuma objektu privatizāciju" 12. panta ceturto daļu, 66. panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6. panta otro daļu nodot privatizācijai valsts nekustamo īpašumu (nekustamā īpašuma kadastra Nr. 8048 004 0494) – zemes vienību (zemes vienības kadastra apzīmējums 8048 004 0494) 0,13 ha platībā un divas ēkas (būvju kadastra apzīmējumi 8048 004 0494 001 un 8048 004 0494 002) – Sila ielā 7, Babītē, Babītes pagastā, Babītes novadā.
3. Valsts akciju sabiedrībai "Privatizācijas aģentūra" ierakstīt šā rīkojuma 2. punktā minēto valsts īpašuma objektu zemesgrāmatā uz valsts vārda valsts akciju sabiedrības "Privatizācijas aģentūra" personā.
4. Saskaņā ar likuma "Par valsts un pašvaldību īpašuma objektu privatizāciju" 12. panta ceturto un sesto daļu noteikt, ka pircējs, norēķinoties par ēkām, 80 procentu apmērā maksā *euro* un 20 procentu apmērā – privatizācijas sertifikātos.
5. Šā rīkojuma 1. punktā minēto minēto zemes vienību privatizācijā maksāšanas kārtību un maksāšanas līdzekļu attiecību noteikt saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 30. pantu.

### **Ministru prezidents A. K. Kariņš**

**Ekonomikas ministrs R. Nemiro**

**Iesniedzējs:**

**Ekonomikas ministrs R. Nemiro**

####

**Vīza: Valsts sekretārs Ē. Eglītis**